CELEX: 32017D0011
Language: da
Date: 2017-01-05 00:00:00
Title: Kommissionens afgørelse (EU) 2017/11 af 5. januar 2017 om godkendelse på Den Europæiske Unions vegne af ændring af protokollen mellem Den Europæiske Union og Kongeriget Marokko om fastsættelse af de fiskerimuligheder og den finansielle modydelse, der er omhandlet i fiskeripartnerskabsaftalen mellem Det Europæiske Fællesskab og Kongeriget Marokko

6.1.2017   
            
            
               DA
            
            
               Den Europæiske Unions Tidende
            
            
               L 3/43
            
         KOMMISSIONENS AFGØRELSE (EU) 2017/11
   af 5. januar 2017
   om godkendelse på Den Europæiske Unions vegne af ændring af protokollen mellem Den Europæiske Union og Kongeriget Marokko om fastsættelse af de fiskerimuligheder og den finansielle modydelse, der er omhandlet i fiskeripartnerskabsaftalen mellem Det Europæiske Fællesskab og Kongeriget Marokko
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets afgørelse 2013/785/EU af 16. december 2013 om indgåelse på Den Europæiske Unions vegne af protokollen mellem Den Europæiske Union og Kongeriget Marokko om fastsættelse af de fiskerimuligheder og den finansielle modydelse, der er omhandlet i fiskeripartnerskabsaftalen mellem Den Europæiske Union og Kongeriget Marokko (1), særlig artikel 3, og
   ud fra følgende betragtninger:
   
               (1)
            
            
               I henhold til artikel 10 i fiskeripartnerskabsaftalen mellem Det Europæiske Fællesskab og Kongeriget Marokko (2), som i det følgende benævnes »aftalen« og som er godkendt ved Rådets forordning (EF) nr. 764/2006 (3), nedsættes der en blandet komité, som pålægges at kontrollere anvendelsen af aftalen, dvs. især overvåge gennemførelse, fortolkning og funktion. I kapitel X i bilaget til protokollen mellem Den Europæiske Union og Kongeriget Marokko om fastsættelse af de fiskerimuligheder og den finansielle modydelse, der er omhandlet i fiskeripartnerskabsaftalen mellem Den Europæiske Union og Kongeriget Marokko, som i det følgende benævnes »protokollen«, og som er godkendt ved afgørelse 2013/785/EU, beskrives reglerne under nævnte protokol for landing i marokkansk havn af dele af fangster.
            
         
               (2)
            
            
               Den blandede komité holdt møde i Rabat fra den 18.-20. oktober 2016 med henblik på at vedtage visse ændringer af protokollens gennemførelsesregler om landingen af fangster på baggrund af tilbagevendende problemer i forbindelse med overholdelsen af landingsforpligtelsen.
            
         
               (3)
            
            
               Inden mødet i den blandede komité sendte Kommissionen Rådet et forberedende dokument med en detaljeret gennemgang af de særlige elementer i Unionens forventede holdning.
            
         
               (4)
            
            
               Rådet godkendte Unionens forventede holdning i henhold til punkt 3 i bilaget til afgørelse 2013/785/EU.
            
         
               (5)
            
            
               De ændringer, der blev vedtaget vedrørende højere sanktioner i tilfælde af manglende overholdelse af landingsforpligtigelsen samt udvidelsen af de finansielle incitamenter til samtlige kategorier af fiskerfartøjer, der er omfattet af landingsforpligtelsen, i tilfælde af landinger ud over den obligatoriske tærskel, opføres i bilag 8 til referatet fra mødet i den blandede komité.
            
         
               (6)
            
            
               Disse ændringer bør godkendes på Den Europæiske Unions vegne.
            
         
               (7)
            
            
               Det bør sikres, at disse foranstaltninger kan anvendes med tilbagevirkende kraft fra den 20. oktober 2016 —
            
         VEDTAGET DENNE AFGØRELSE:
   Artikel 1
   På Unionens vegne vedtages ændringerne af punkt 1 og 4 i kapitel X i bilaget til protokollen mellem Den Europæiske Union og Kongeriget Marokko om fastsættelse af de fiskerimuligheder og den finansielle modydelse, der er omhandlet i fiskeripartnerskabsaftalen mellem Det Europæiske Fællesskab og Kongeriget Marokko, som vedtaget af den blandede komité, som er nedsat i henhold til artikel 10 i den nævnte aftale, på grundlag af bilag 8 til mødereferatet, der er vedlagt som bilag til nærværende afgørelse.
   Artikel 2
   Denne afgørelse træder i kraft på dagen for offentliggørelsen i Den Europæiske Unions Tidende.
   Den anvendes fra den 20. oktober 2016.
   
      Udfærdiget i Bruxelles, den 5. januar 2017.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 349 af 21.12.2013, s. 1.
   
      (2)  EUT L 141 af 29.5.2006, s. 4.
   
      (3)  Rådets forordning (EF) nr. 764/2006 af 22. maj 2006 om indgåelse af en fiskeripartnerskabsaftale mellem Det Europæiske Fællesskab og Kongeriget Marokko (EUT L 141 af 29.5.2006, s. 1).
   
      BILAG
      
         Bilag 8 til referatet fra mødet den 18.-20. oktober 2016 i den blandede komité, som er nedsat i henhold til fiskeripartnerskabsaftalen mellem Det Europæiske Fællesskab og Kongeriget Marokko
      
      KAPITEL X »LANDING AF FANGSTER«
      
               
                  Punkt 1
               
               
                  »Landing«
                  For EU-fiskerfartøjer i de kategorier, der er omfattet af landingsforpligtigelsen, som har licens i henhold til denne protokols bestemmelser, og som i marokkansk havn lander mere end de obligatoriske procenter af fangsterne, jf. datablad 1, 4, 5 og 6, nedsættes afgiften med 5 % for hvert landet ton ud over denne obligatoriske tærskel, som er gået via fiskemarkedet.
               
            
               
                  Punkt 4
               
               
                  »Sanktioner i tilfælde af manglende overholdelse af landingsforpligtelserne«
                  Fartøjer i de kategorier, der er omfattet af landingsforpligtelsen, og som ikke overholder denne forpligtelse som fastsat i de tilhørende datablade, får forhøjet den kommende afgift med 15 %.